Otta

Otta er en by og administrasjonssenteret i Sel kommune i Innlandet. Tettstedet har  innbyggere per 1. januar , ligger nord i Gudbrandsdalen og er den eneste byen i Nord-Gudbrandsdalen. I tillegg til Otta sentrum består byen blant annet av Selsverket, Dahle og Hjellum.

Otta er et regionalt knutepunkt med Otta stasjon – som er en jernbanestasjon på Dovrebanen – og E6, med felles skysstasjon for både tog, buss og taxi. Otta er en del av Nasjonalparkriket og tilbyr mange friluftsaktiviteter. Temperaturen på Otta er relativt lav fordi Otta ligger nede ved elven med fuktig luft.

Gjennom Otta renner elva Otta, også kalt Ottaelva, ut i Gudbrandsdalslågen. Stedet har flere steinbrudd for uttak av kleberstein og skifer.

Tettstedet Otta ble ikke etablert før Dovrebanen ble åpnet hit i 1896, før dette var Selsverket senter i kommunen. Otta fikk bystatus i 2000. Det er en av få byer i Norge uten eget kirkebygg.

Nord-Gudbrandsdal vidaregåande skule, avdeling Otta ligger på industriområdet Øya.

Kjente personer fra Otta 
 Olaf Heitkøtter, naturfotograf, forfatter og fjelloppsynsmann
 Normann Heitkøtter, forfatter og fjelloppsynsmann
 Truls Gjefsen, forfatter
 Ola Dahl, ordfører og senere fylkesordfører i Oppland 
 Olav Bismo, avsnittssjef i Milorg
 Paul Botten-Hansen, norsk redaktør, boksamler, arkivar
 Ole Jon Hagen, norgesmester i trekkspill, trommeslager i punkrockbandet Eazy Target.
 Even Aleksander Hagen, norsk politiker, fylkesordfører i Oppland fra 2015.
 Mariann Sæther, elvepadler
 Mari Midtstigen, journalist, redaktør
 Magnus Smidesang Rønningen, journalist, mediegründer, forfatter og pr-rådgiver

Galleri

Referanser

Eksterne lenker 
 
 Informasjon om Otta og Sel i Gudbrandsdalen

Bosetninger i Sel
Byer i Innlandet
Gudbrandsdalen
Tettsteder i Innlandet